Programul dezordonat - o patima camuflata 

Auzim din ce in ce mai des pe om spunand: "Nu mai am timp pentru nimic!" Tot mai mult, omul zilelor 
noastre sta cu ochii pe ceas sau cu telefonul mobil in mana: da un telefon, verifica un mesaj, se uita la 
ceas, cauta sa isi aminteasca ceva de prin agenda, totul pentru ca nu cumva sa uite ceva din programul 
zilei. 

Ceva nu este in regula cu aceasta vreme fara timp! Si inainte aveau oamenii serviciu si casa, copii si 
griji, insa astazi abia de le mai pot face fata. Zilnic ma uit pe fetele oamenilor pe langa care tree: mai 
intristate, mai abatute, mai indepartate, mai pline de griji si cu programe mai incarcate. 

Se arata a fi din ce in ce mai adevarate vorbele lui Antoine de Saint-Exupery, care zic: "Tristetea este 
intodeauna formata din timpul care curge si nu si-a dat roadele." Omul a ajuns sa alearge neincetat, de 
dimineata pana seara, insa, cu toate acestea, nimic nu il multumeste, nimic nu il odihneste din cele pe 
care le face. Omul isi foloseste rau timpul primit in dar 

Moralistul francez Jean de la Bruyere da o sentinta scurta acelora care se plang de faptul ca nu au timp 
pentru nimic sau ca au mult prea putin. El spune astfel: "Cei care isi intrebuinteaza rau timpul sunt cei 
dintai care se plang de scurtimea lui." Prin urmare, nu au timp decat aceia care nu sunt in stare sa si-1 
dramuiasca asa cum trebuie, adica aceia care sunt tinuti de "patima programului dezordonat", deoarece 
oricare ar fi durata timpului, stiinta intrebuintarii lui il poate face intotdeauna sa mai lung. 

Sa fie aceasta insa cu adevarat o patima personala sau doar o simpla stare de fapt a lucrurilor? Gandul 
imi spune ca programul dezordonat a ajuns patima, si inca una foarte perfida, camuflata sub lozinci de 
genul "asta-i lumea", "ce sa facem, mergem inainte", "asta este societatea", "si ce daca nu am timp de 
nimic, toti sunt asa". 

Imi dau seama ca programul dezordonat este o patima mai ales privindu-i pe cei foarte putini dintre noi 
care inca au inca timp pentru toate, care le fac pe toate ale zilei si inca le mai ramane ceva timp pentru 
ei. Un cuvant al lui Marcel Proust m-a pus pe ganduri, si anume: "Zilele sunt egale pentru un ceasornic, 
dar nu pentru un om." Acum imi dau seama de ce zic multi oameni, mai ales dintre cei de la oras, cum 
ca "timpul s-a scurtat, ora nu mai e cum era o data" si altele asemenea. 

Omul gaseste timp pentru a face multe, insa foarte rar pentru a le face pe cele ce merita cu adevarat 
timpul alocat lor. E timp pentru a face lucruri proaste si nefolositoare, insa niciodata nu e timp pentru a 
face lucrurile cele bune. Aici se descopera inselaciunea diavolului - intotdeauna va gasi omul timp 
pentru a-si petrece ziua in orice altcceva afara de rugaciune, citire si asezare sufleteasca. 

Daca omul primeste o invitatie la distractie, cu siguranta va gasi timpul necesar spre a o satisface, insa 
"o invitatie" la biserica, la Sfanta Liturghie sau la o alta slujba, de cele mai multe ori vine cand omul 
are programul prea incarcat sau este deja prea obosit pentru altceva. Deci timp avem, insa nu il folosim 
in ceea ce merita cu adevarat. 

Sfintii Parinti sunt foarte categorici in privinta folosirii cu intelepciune a timpului. Astfel, ei ne 
indeamna neincetat sa ne chibzuim cu mare grija fiecare zi, fiecare ceas, fiecare clipa, caci orice clipa 
poate naste vesnicia. O clipa poate insemna o vesnicie, pentru ca fiecare clipa ne poate costa vesnicia. 
Nicolae Iorga, gandind la moarte, spune urmatorul cuvant: "Pierzi in viata ani la rand si la moarte 
cersesti o clipa." Nici un om nu stie cand va muri, nici un om nu stie cand va inceta a mai putea lucra in 



timp, nici un om nu stie clipa de care ii va atarna vesnicia. 

Frumos spune o minte luminata: "Nu poti omori timpul fara a insulta vesnicia." Prin urmare, un om 
care isi pierde timpul sau il foloseste in ce nu trebuie, se arata a fi nebagator de seama si indiferent fata 
de viata vesnica ce va urma acesteia de aici. Ba mai mult, omul dezordonat nu va pierde doar vesnicia, 
ci inca si restul vietii pe care o mai are de trait pe acest pamant. Astfel, "pierderea vremii bune este 
samanta si maica vremii rele", dupa cum spune Dimitrie Cantemir. 

Parintele Gheron Iosif vorbeste despre programul de peste zi al omului ca despre o mare datorie, un 
program dezordonat fund asociat unei vieti lipsita pana si de cea mai mica asezare. El aducea adesea in 
fata ucenicilor programul marilor nevoitori athoniti, spunanad: "Una dintre principal ele caracteristici 
ale nevoitorilor binecuvantati era exactitatea programului vietii lor. (...) Inceputul dobandirii 
caracterului si personalitatii se afla in staruinta de a urma un mod de viata programat si sistematizat. 
(...) Prin respectarea unui program statornic, omul dobandeste hotarare si barbatie, lucru foarte 
important si absolut necesar in viata noastra, mai ales pentru ca nevointa noastra este lupta, si inca una 
crancena. (...) Programul in viata este contributia cea mai importanta la sporirea duhovniceasca." 

Lumea are nevoie de o pauza, de o clipa de liniste, in lupta ei de a rezista vitezei actuate. Sa parasim 
zgomotele si sa dam inapoi lumii linistea de care are nevoie; sa lasam telefonul mobil sa se 
"odihneasca" si televizorul sa se "racoreasca"; sa nu mai iesim din casa fara vreun rost bine determinat; 
sa ne asezam pe fotoliu sau in pat, chiar fara a adormi; sa luam in mana o carte buna si sa vorbim cu 
omul despre om si, cu atat mai mult, sa vorbim cu Dumnezeu despre tot. 

Sa parasim deci acele fapte care ne fura, chiar impotriva vointei noastre, ore intregi de peste zi. Sa ne 
nevoim in a ne pune ordine in programul zilnic, in savarsirea sustinuta a celor bune si folositoare si in 
parasirea acelor fapte "sugative" de timp. 

Amanarea este hotul timpului ! 

Sa ne amintim de canonul de rugaciune, de rugaciunea de dimineata, de rugaciunea de seara, de 
rugaciunile din vremea mesei, de vorbitul in liniste cu sotia, cu mama, cu copilul, cu fratele sau cu un 
prieten. Sa ne amintim ce inseamna a sta si a asculta in liniste o melodie sau a citi o carte. 

Cat de bine se regasesc toate cele spuse mai sus in poezia "Glossa", a lui Mihai Eminescu. 
Redau aici doar cateva fragmente din aceasta poezie. 

Vreme trece, vreme vine, 
Toate-s vechi si noua toate; 
Ce e rau si ce e bine 
Tu te-ntreaba si socoate. 

Multe tree pe dinainte, 
In auz ne suna multe, 
Cine tine toate minte 
Si ar sta sa le asculte ?! 

Tu asaza-te deoparte, 
Regasindu-te pe tine, 
Cand cu zgomote desarte 



Vreme trece, vreme vine. 

Teodor Danalache 

Sursa: http://v^wwxrestinortodox.ro/sfaturi-duhovnicesti/programul-dezordonat-patima-camuflata- 

98701.html 



Cuvant despre criza. . . 

Scrisoarea a 8-a a Parintelui Nicolae Velimirovici, preotului Karan, despre criza mondiala 

Ma intrebi, omule al lui Dumnezeu, de unde vine criza actuala si ce inseamna ea. Cine sunt eu ca sa ma 
intrebi despre o taina atat de insemnata? „Vorbeste cand ai ceva mai bun decat tacerea", spune Sfantul 
Grigorie Teologul. Si desi socot ca tacerea este acum mai buna decat orice vorbire, totusi, din dragoste 
fata de tine, iti voi infatisa ceea ce cred eu despre problema pe care mi-ai pus-o. 

„Criza" e un cuvant grecesc, si inseamna Judecata". In Sfanta Scriptura acest cuvant este intrebuintat 
des. Astfel, Psalmistul spune: pentru aceasta, nu vor invia necredinciosii la judecata (Psalmul 1, 5), si in 
alt loc: mila si judecata voi canta (Psalmul 100, 1). Inteleptul Solomon scrie ca de la Domnul se face 
judecata omului (Pilde 29, 27). Insusi Mantuitorul a zis ca Tatal toata judecata a dat-o Fiului, iar ceva 
mai incolo ca acum este judecata lumii acesteia (loan 5, 22; 12, 31). Si Apostolul Petru scrie: ca vremea 
este sa inceapa judecata de la casa lui Dumnezeu (I Petru 4, 17). Inlocuieste cuvantul judecata cu eel de 
criza, si citeste: pentru aceasta, nu vor invia necredinciosii la criza; mila si criza voi canta; Tatal toata 
criza a dat-o Fiului; acum este criza lumii acesteia; ca vremea este sa inceapa criza de la casa lui 
Dumnezeu. Pana sa vina vremurile de acum, popoarele europene intrebuintau cuvantul Judecata" in 
loc de criza de cate ori se abatea asupra lor vreo nenorocire. Acum a fost doar inlocuit cuvantul vechi 
cu unul nou si eel pe inteles cu unul de neinteles. Cand era seceta, se spunea: „Judecata lui Dumnezeu!" 
Cand era inundatie: „Judecata lui Dumnezeu!" Cand era razboi sau molima: „Judecata lui 
Dumnezeu!" Cand erau grindina, cutremure, omizi, soareci, iarasi si totdeauna: „Judecata lui 
Dumnezeu!" Iar asta inseamna: criza prin seceta, criza prin inundatii, criza prin razboaie, molimi si asa 
mai departe. Si actuala restriste financiar-economica este privita de popor ca o judecata a lui 
Dumnezeu, dar nu este numita Judecata", ci „criza". Ca restristea sa fie sporita prin neintelegere! 
Fiindca atunci cand se rosteste un cuvant pe inteles, cum este Judecata", se stie si pricina pentru care a 
venit restristea, se stie si Judecatorul Care a ingaduit-o, se stie, in fine, si scopul pentru care a fost 
ingaduita ea. Iar cand e folosit cuvantul „criza", cuvant neinteles de toti si de oricine, imeni nu stie sa 
lamureasca nici de ce, nici de la cine, nici pentru ce. Aceasta este singura deosebire dintre criza actuala 
si criza care este de la seceta sau inundatie sau razboi sau molima sau omizi sau vreo alta napasta. 

Ma intrebi de cauza crizei actuale, sau de cauza actualei judecati a lui Dumnezeu. Cauza este 
intotdeauna aceeasi. Cauza secetelor, inundatiilor, foametelor si a celorlalte flageluri ale neamului 
omenesc este si cauza crizei actuale. Apostazia oamenilor. Prin pacatul apostaziei au provocat oamenii 
aceasta criza, si Dumnezeu a ingaduit-o ca sa-i trezeasca, sa le destepte constiinta, sa-i induhovniceasca 
si sa-i intoarca la Sine. La pacate moderne, criza moderna. Si, cu adevarat, Dumnezeu S-a slujit de 
mijloace moderne pentru a-i cuminti pe oamenii moderni: i-a lovit prin banci, prin burse, prin finante, 
prin valuta. A rasturnat casele de schimb valutar din intreaga lume, ca oarecand mesele schimbatorilor 
de bani in templul din Ierusalim. A pricinuit o panica nemaipomenita intre comercianti si schimbatorii 
de bani. Inalta, coboara, schimba, tulbura, inspaimanta: face totul ca trufasele capsoare ale inteleptilor 
europeni si americani sa se trezeasca, sa li se destepte constiinta si sa se induhovniceasca. Ca cei 
ancorati in limanul sigurantei materiale sa isi aduca aminte de sufletul lor, sa isi recunoasca faradelegile 
si sa se inchine Dumnezeului Preainalt, Dumnezeului Celui viu. Cat va tine criza? Atata timp cat duhul 
oamenilor va ramane neschimbat. Atata timp cat trufasii pricinuitori ai acestei crize nu vor capitula in 
fata Celui Atotputernic. Atata timp cat oamenii si popoarele nu se vor gandi sa traduca neintelesul 
cuvant „criza" pe limba lor si sa strige cu suspinare si pocainta: "Judecata lui Dumnezeu!" Spune si tu, 
cinstite parinte, Judecata lui Dumnezeu" in loc de „criza", si totul o sa-ti fie limpede. 



Sanatatetie si pace! 

sursa: Sfantul Nicolae Velimirovici, Raspunsuri la intrebarile lumii de azi - volumul 1, Editura Sophia, 
Bucuresti, 2007 



Sursa text: http://cidadededeus.wordpress.com/2009/05/12/cuvant-despre-criza/ 



